Ռազամբեկ Ժամալով

**Ռազամբեկ Սալամբեկովիչ Ժամալով** (, ), Ուզբեկստանը ներկայացնող ռուս ազատ ոճի ըմբիշ, 2024 թվականի օլիմպիական խաղերի չեմպիոն։ Նախկինում հանդես է եկել Ռուսաստանի դրոշի ներքո։ Ռուսաստանի կրկնակի չեմպիոն, 2020 թվականի աշխարհի անհատական գավաթի, ինչպես նաև մինչև 23 տարեկան ըմբիշների 2019 թվականի աշխարհի և Եվրոպայի առաջնությունների հաղթող է։

## Կենսագրություն
Ժամալովը ծնվել է 1998 թվականի հունիսի 1-ին Դաղստանի Խասավյուրտի շրջանի Պետրակովսկոյե գյուղում, ազգությամբ չեչեն է։

## Կարիերա
2017 թվականի հուլիսին դարձել է Ուլան-Ուդեում անցկացված աշխարհի և Եվրոպայի չեմպիոն Բորիս Բուդաևի մրցանակներին նվիրված 25-րդ միջազգային երիտասարդական մրցաշարի հաղթողը։ 2017 թվականի հոկտեմբերին առաջին տեղն է գրավել Հայաստանի Վանաձոր քաղաքում անցկացված միջազգային մրցաշարում։ 2018 թվականի մարտին երկրորդ անգամ դարձել է Ռոման Դմիտրիևի հիշատակին նվիրված միջազգային մրցաշարի հաղթողը։ 2018 թվականի հուլիսին Պենզայում անցկացված երիտասարդական սպարտակիադայում գրավել է առաջին տեղը և ընդգրկվել Դաղստանի հավաքականի կազմում՝ Ռուսաստանի առաջնությանը մասնակցելու համար։ Առաջնությունում բրոնզե մեդալի համար պայքարում պարտվել է Դավիդ Բաևին։ 2018 թվականի սեպտեմբերին դարձել է երիտասարդների ըմբշամարտի աշխարհի առաջնության արծաթե մեդալակիր՝ եզրափակչում պարտվելով Ադրբեջանի ներկայացուցիչ Հաջիմուրադ Գաջիևին։ 2018 թվականի նոյեմբերին դարձել է Խասավյուրտի Միջմայրցամաքային գավաթի կրկնակի հաղթող։ 2019 թվականի հունվարին դարձել է Իվան Յարիգինի Գրան պրիի բրոնզե մեդալակիր, իսկ նրա գոտեմարտը Դավիդ Բաևի դեմ դարձել է մրցաշարի զարդը։ 2019 թվականի մարտի 9-ին Սերբիայում դարձել է երիտասարդների Եվրոպայի առաջնության հաղթողը։ 2019 թվականի մայիսին Կասպիյսկում անցկացված Ալի Ալիևի անվան մրցաշարում դարձել է հաղթող՝ եզրափակչում առավելության հասնելով Ադրբեջանի ներկայացուցիչ Գիտինամագոմեդ Գաջիևի նկատմամբ։ ոչիում անցկացված Ռուսաստանի առաջնության եզրափակչում պարտվել է Դավիդ Բաևին։ 2019 թվականի հոկտեմբերի սկզբին Վլադիկավկազում դարձել է Յուրի Գուսովի հիշատակին նվիրված համառուսաստանյան բաց մրցաշարի հաղթող՝ այդպիսով նվաճելով աշխարհի երիտասարդական առաջնության ուղեգիր։ 2019 թվականի հոկտեմբերի վերջին Բուդապեշտում Ռուսաստանի հավաքականի կազմում դարձել է երիտասարդների աշխարհի միակ չեմպիոնը։

Օլիմպիական խաղերում Ժամալովը որակավորման գոտեմարտում 8-0 հաշվով հաղթել է չեզոք մասնակից Մագոմեդխաբիբ Կադիմագոմեդովին։ 1/8 եզրափակչում Ժամալովը 11-3 հաշվով հաղթել է սլովակ Թայմուրազ Սալկազանովին։ Հաջորդ տուրում Ժամալով 6-5 հաշվով հաղթել է ալբանացի Չերմեն Վալիևին։ Կիսաեզրափակիչում Ժամալովը 8-2 հաշվով հաղթել է Տաջիկստանը ներկայացնող Վիկտոր Ռասադինին։ Եզրափակչում հաղթել է ճապոնացի Դայչի Տակատանին, և նվաճել օլիմպիական ոսկին։

2024 թվականի վերջին Ժամալովը Գերմանիայում երկու վիրահատության է ենթարկվել (ուսի և պարանոցի ողերի վրա)։

2024 թվականի դեկտեմբերի 23-ին արժանացել է Ուզբեկստանի ազգային սպորտային մրցանակին՝ «Տարվա հայտնագործություն» անվանակարգում։

## Նվաճումներ
* Ռուսաստանի ազատ ոճի ըմբշամարտի առաջնություն 2018՝ 5
* Պատանեկան ըմբշամարտի աշխարհի առաջնություն 2018՝  
* Եվրոպայի մինչև 23 տարեկանների ըմբշամարտի առաջնություն 2019՝ 
* Ռուսաստանի ազատ ոճի ըմբշամարտի առաջնություն 2019՝  
* 2019 թվականի ըմբշամարտի մինչև 23 տարեկանների աշխարհի առաջնություն՝  
* Գրան պրի Իվան Յարիգին 2020՝ 
* Ռուսաստանի ազատ ոճի ըմբշամարտի առաջնություն 2020՝  
* Անհատական ըմբշամարտի աշխարհի գավաթ 2020՝  
* Ռուսաստանի ազատ ոճի ըմբշամարտի առաջնություն 2021՝  
* Եվրոպայի ըմբշամարտի առաջնություն 2021՝ 5
* Ռուսաստանի ազատ ոճի ըմբշամարտի առաջնություն 2022՝   
* Ամառային օլիմպիական խաղեր 2024՝ 

## Անձնական կյանք
Սովորում է Չեչնիայի պետական մանկավարժական համալսարանի ֆիզիկական կուլտուրայի և սպորտի ֆակուլտետում։

## Ծանոթագրություններ

## Արտաքին հղումներ
* Профиль на сайте ФСБР
* Профиль на сайте Федерации спортивной борьбы Дагестана

 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ռուս ըմբշամարտիկներ